text: Gør klar til Isted-løven
  12 august 2011 kl. 10.08
  Alt er ved at være klart til at modtage den hjemvendte Istedløve i Flensborg til september.
  I disse dage gøres det nye fundament til Istedløven klar på Den gamle Kirkegård i Flensborg - og på mandag kommer Istedløven til Flensborg i form af et samlesæt.
  Når den restaurerede Istedløve er samlet og klar, vender den tilbage til sin oprindelige plads på Den gamle Kirkegård i Flensborg.
  Det markeres officielt  lørdag den 10. september med deltagelse af bl.a. Prins Joachim, som har sagt ja til at være med, når løven med ny sokkel får sin gamle plads tilbage.
   
  Siden 1945 har Istedløven stået i København, men i 2009 bad byrådet i Flensborg om at få Istedløven tilbage, og det ønske blev imødekommet fra dansk side.
  